Mohamed Zahir Ismail

Tun Mohamed Zahir bin Ismail (19 Mac 1924 – 14 Oktober 2004) ialah bekas ahli politik dan peguam. Beliau merupakan Yang di-Pertua Dewan Rakyat yang paling lama berkhidmat dalam Parlimen Malaysia. Beliau juga ialah bekas Canselor pertama International Medical University dari 1999 hingga 2004.

Kehidupan awal dan pendidikan
Beliau dilahirkan di Alor Setar, Kedah. Mendapat pendidikan awal di Sekolah Kebangsaan Hosba di Jitra dan kemudian melanjutkan pengajian ke Kolej Sultan Abdul Hamid, Alor Setar. Beliau mendapat Ijazah Undang Undang dari Lincoln's Inn pada 1955.

Kerjaya
Beliau mula menjadi pengamal undang-undang sebagai peguam pada tahun 1956. Selepas kemerdekaan Persekutuan Tanah Melayu, beliau dilantik sebagai EXCO Kerajaan Negeri Kedah dari 1959-1963. Kemudian beliau dilantik sebagai Menteri Besar Kedah. Pada 1963, beliau telah dilantik sebagai Senator Dewan Negara Malaysia pada Ogos 1963 untuk 2 penggal (3 tahun untuk setiap penggal).

Beliau aktif dalam pembentukan Malaysia, berkhidmat sebagai diplomat di Pertubuhan Bangsa Bangsa Bersatu dan menjadi wakil Malaya dalam Suruhanjaya Cobbold. Pada 1975, beliau dilantik pula sebagai Hakim Mahkamah Tinggi Kota Bharu.

Sebagai tokoh politik yang terkenal, beliau telah dilantik sebagai Yang di-Pertua Dewan Rakyat untuk tempoh 22 tahun selepas Pilihan raya umum Malaysia 1982. Ketika berkhidmat, beliau juga telah dilantik sebagai Presiden Persatuan Parlimen Komanwel, Forum Parlimen Asia Pasifik, dan Perhimpunan Antara Parlimen ASEAN.

Kematian
Pada 14 Oktober 2004, Tun Zahir telah menghembuskan nafas terakhirnya di Hospital Kuala Lumpur akibat kegagalan fungsi buah pinggang. Jenazahnya telah disemadikan bersebelahan pusara isterinya, 
Toh Puan Halimatun Sa'adiah Chik di Tanah Perkuburan Islam Seksyen 21, Shah Alam, Selangor.

Anugerah
  : 
  Johan Mangku Negara (JMN) (1963)
  Pingat Peringatan Malaysia (Perak) (PPM) (1965)
  Panglima Mangku Negara (PMN) – Tan Sri (1984)
  Seri Setia Mahkota (SSM) – Tun (1998)
  :
  Darjah Seri Paduka Mahkota Kelantan Yang Amat Mulia (Al-Muhammadi I) (SPMK) – Dato' (1981)
  :
  Darjah Seri Setia Diraja Kedah Yang Amat Dihormati  (SSDK) – Dato' Seri (2002)

Rujukan

Pautan luar
Dalam lembut Tun Mohamed tetap tegas  MyKMU Net (from Berita Harian) Accessed 7 June 2010.

Anggota Pertubuhan Kebangsaan Melayu Bersatu
Kelahiran 1924
Kematian 2004
Muslim Malaysia
ADUN Kedah
Orang dari Kedah
Yang di-Pertua Dewan Rakyat
Ahli Dewan Rakyat, Parlimen Malaysia ke-2
Penerima Seri Setia Mahkota
Penerima Panglima Mangku Negara
Penerima Darjah Seri Paduka Mahkota Kelantan
Ahli Dewan Negara, Parlimen Malaysia pertama